b'\n_START_ARTICLE_\nSaulius Kau\xc5\xa1inis\n_START_PARAGRAPH_\nSaulius Kau\xc5\xa1inis (g. 1940 m. gruod\xc5\xbeio 17 d. Kaune) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\nT\xc4\x97vas Klemensas Kau\xc5\xa1inis. 1957 m. baig\xc4\x97 vidurin\xc4\x99 mokykl\xc4\x85 Kaune, 1962 m. baig\xc4\x97 Kauno politechnikos institut\xc4\x85. 1962\xe2\x80\x931965 m. mok\xc4\x97si Leningrado aviacijos prietais\xc5\xb3 instituto aspirant\xc5\xabroje, 1966 m. ten apgyn\xc4\x97 technikos moksl\xc5\xb3 kandidato disertacij\xc4\x85. 1994 m. habilituotas technologijos moksl\xc5\xb3 daktaras._NEWLINE_Nuo 1966 m. Kauno politechnikos instituto (nuo 1990 m. Kauno technologijos universitetas) asistentas, d\xc4\x97stytojas, 1967\xe2\x80\x931986 m. dar mokslinio centro \xe2\x80\x9eVibrotechnika\xe2\x80\x9c mokslin\xc4\x97s tyrimo grup\xc4\x97s vadovas, nuo 1995 m. profesorius. Tarptautin\xc4\x97s automatinio valdymo federacijos (IFAC) Lietuvos nacionalinio komiteto pirmininko pavaduotojas, Vokietijos in\xc5\xbeinieri\xc5\xb3 s\xc4\x85jungos narys._NEWLINE_T\xc4\x97vyn\xc4\x97s s\xc4\x85jungos narys. \xc5\xbdmona Ieva Kau\xc5\xa1inien\xc4\x97 \xe2\x80\x93 architekt\xc4\x97, dukt\xc4\x97 Ieva (1967 m.), telekomunikacij\xc5\xb3 in\xc5\xbeinier\xc4\x97, s\xc5\xabnus Jurgis (1971 m.), teisininkas.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritis \xe2\x80\x93 tikslioji in\xc5\xbeinerija, tiksliai valdom\xc5\xb3 judesi\xc5\xb3 sistem\xc5\xb3 dinamika ir tikslumas, toki\xc5\xb3 sistem\xc5\xb3 dinamini\xc5\xb3 ir tikslumo rodikli\xc5\xb3 matavimo metod\xc5\xb3 ir priemoni\xc5\xb3 k\xc5\xabrimas. 45 i\xc5\xa1radim\xc5\xb3 autorius.'